Д-р Христина Атанасова е завършила ЮФ на Русенски университет през 2004г. и от тогава е университетски преподавател. През 2012г. защитава дисертация „Правно положение на клоновете на търговци“ и придобива образователна и научна степен „доктор по право“. От същата година е и арбитражен съдия към Европейската юридическа палата. Към настоящия момент е редовен асистент в ЮФ на УНСС. Има издадени над 40 труда, от които монография „Конфликтът на интереси в застраховането“, учебници (Застрахователно право, Основи на трудовото и осигурителното право, Фирмено право), помагала (Застрахователно право, Правна уредба на интелектуалната собственост, Основи на правото), студии, статии, както и многобройни участия в научни прояви (конференции и проекти). Интересите й са в областта на Застрахователното право и Правото на интелектуалната собственост, както и практиката на Съда на ЕС по преюдициални запитвания в същите области.